Àṣẹ́ bí èmi ti jókòó  wọ̀n-ọnnì, ẹnìkan ń bẹ ní igbó ṣúúrú kan lẹ́bàá ọ̀dọ́ mi, bẹ́ẹ̀ ni èmi kò mọ̀ tẹ́lẹ̀ ní tèmi, jíjókòó ni mo jókòó tí mo ń wo iwájú, n kò sì eo ibi kọ́lọ́fín tí ó yí mi ká gbogbo. Ìbá ṣe pe mo mọ eléyìí tẹ́lẹ̀ ni, emi ìbá ti tètè kọ orí sí ọ̀nà ibòmíràn, kí n jókòó sí ibi tí ẹnikẹ́ni kò lè rí mi. Nítorí mo ń fẹ́ẹ́ ronú lákòókò náà ni, n kò si fẹ́ ki ènìyàn dí mi lọ́wọ́ rárá, níotrí àkókò iré ni iré yẹ ní ṣíṣe, àkókò ìjà yẹ ní jíjà, àkókò ẹkún ni ẹkún yẹ ní sísun, àkókò ayọ̀ yẹ ní yíyọ̀; ẹni tí o ń lọ sí àwùjọ tí ó dé fìlà ará oko tí ó wọ ẹ̀wù ẹmi tí ń rin ìrìn-àjò, tí ó sì sán ìbàǹtẹ́ ẹni tí ń ṣe ọdẹ, eléyìínì ti gbé kọja oríta, níttorí náà bí èmi ti ń fẹ́ẹ́ ronú lákòókò náà, n kò fẹ kí ẹnikẹ́ni dí mi lọ́wọ́ rárá.
Ase bi emi ti jokoo  won-onni, enikan n be ni igbo suuru kan lebaa odo mi, bee ni emi ko mo tele ni temi, jijokoo ni mo jokoo ti mo n wo iwaju, n ko si eo ibi kolofin ti o yi mi ka gbogbo. Iba se pe mo mo eleyii tele ni, emi iba ti tete ko ori si ona ibomiran, ki n jokoo si ibi ti enikeni ko le ri mi. Nitori mo n fee ronu lakooko naa ni, n ko si fe ki eniyan di mi lowo rara, niotri akoko ire ni ire ye ni sise, akoko ija ye ni jija, akoko ekun ni ekun ye ni sisun, akoko ayo ye ni yiyo; eni ti o n lo si awujo ti o de fila ara oko ti o wo ewu emi ti n rin irin-ajo, ti o si san ibante eni ti n se ode, eleyiini ti gbe koja orita, nittori naa bi emi ti n fee ronu lakooko naa, n ko fe ki enikeni di mi lowo rara.